87 
n ) Dværgmusens Forhold trænger til nærmere Undersøgelse. Det 
var tænkeligt, men ikke sandsynligt, at den fandtes paa alle Øerne, at 
den tilfældig havde undgaaet Opmærksomheden paa Sjælland, Lolland og 
Falster. Det var ogsaa muligt, at den kun fandtes i Jylland; dens Fore¬ 
komst paa Fyn er vel næppe endnu aldeles sikker, men dog meget sand¬ 
synlig (Hr. Tauber har velvillig givet mig nærmere Oplysninger). Hvis 
dens Udbredelse i Danmark er: Jylland og Fyn, kunde dens Forekomst 
paa Fyn mulig være en Følge af, at Fyn havde været landfast med Jyl¬ 
land, efter at de andre Øer vare fraskilte; men at antage dette er ikke 
nødvendigt; Dværgmusen kunde sikkert meget let paa en eller anden 
Maade være naaet over Lille Belt. 
12 ) Arvicola arvalis synes forholdsvis sent at være indvandret i 
Nordvest-Europa; den er (ligesom Crocidura og Mus agrarius ) næppe 
nogensinde naaet over til England. Sammen med Levninger af uddøde Dyr 
or der i England fundet nogle Kjæber, der maaske ere af Arvicola 
arvalis , men snarere af en anden Art (cf. Blackmore and Alston: On fossil 
Arvicolidæ ; Proceed. Zool. Soc. London, 1874; p. 468). 
